
 15.9.2021
 BG
 Официален вестник на Европейския съюз
 L 326/1
 РЕГЛАМЕНТ ЗА ИЗПЪЛНЕНИЕ (ЕС) 2021/1471 НА КОМИСИЯТА
 от 18 август 2021 година
 за изменение и поправка на регламенти за изпълнение (ЕС) 2020/2235 и (ЕС) 2020/2236 по отношение на позоваванията на националните мерки, предназначени да ограничат въздействието на някои болести по водните животни, и на списъците на трети държави, територии или зони от тях, от които въвеждането в Съюза на животни и стоки е разрешено
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 168, параграф 4, член 213, параграф 2, член 224, параграф 4, член 238, параграф 3 и член 239, параграф 3 от него,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (2), и по-специално член 90 и член 126, параграф 3 от него,
 като има предвид, че:
 (1)
 С регламенти за изпълнение (ЕС) 2020/2235 (3) и (ЕС) 2020/2236 на Комисията (4) се установяват образците на ветеринарните здравни сертификати, ветеринарните здравни/официални сертификати и официалните сертификати, които се изисква да придружават пратките с животни и стоки при движение в рамките на Съюза и при въвеждане в Съюза. Публикуваните текстове на регламенти за изпълнение (ЕС) 2020/2235 и (ЕС) 2020/2236 съдържат някои очевидни грешки и непреднамерени пропуски. Тези грешки и пропуски следва да бъдат поправени, а промените следва да бъдат въведени чрез изменение съответно на регламенти за изпълнение (ЕС) 2020/2235 и (ЕС) 2020/2236.
 (2)
 В приложение V към Регламент за изпълнение (ЕС) 2020/2235 се установява образецът на частно удостоверение, което се изисква да придружава пратките с трайни съставни продукти, които не съдържат друго преработено месо освен желатин, колаген или силно рафинирани продукти, към момента на въвеждането им в Съюза или към момента на пускането им на пазара. В това удостоверение се изисква вносителят да посочи процентното съдържание на всяка съставка от растителен произход и преработените продукти от животински произход, съдържащи се в съставните продукти. Тази информация не е необходима за